I jobbsammenheng var han i 1930 i Tyskland hvor han ble medlem av den antisemittiske Wandervogel-bevegelsen, og fikk sin første kontakt med Nationalsozialistische Deutsche Arbeiterpartei (NSDAP). Han ble 1. april 1932 medlem av det østerrikske søsterpartiet DNSAP hvor han ble kjent med jurist og senere SS-leder Ernst Kaltenbrunner, nyere kilder oppgir at de var barndomsvenner. Eichmann så opp til Kaltenbrunner og ifølge historikeren David Cesarani var det Kaltenbrunner som inspirerte Eichmann til å gå inn i det østerrikske nazistpartiet. Eichmanns og Kaltenbrunners fedre var også venner. Eichmanns far meldte seg også inn i det lokale nazipartiet.